Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: A vámjogról, a vámeljárásról, valamint a vámigazgatásról szóló 1995. évi C. törvény (a továbbiakban: tv.) 212. §-a
Paragraph Index: 143

„17. § (1) A vámszabadterületre raktárművelet, termelőtevékenység és az ezekhez szükséges feladat ellátása céljából az üzemeltetőnek vagy a raktárbérlőnek külön-külön leltárt kell készítenie a külföldről, illetőleg belföldről bevitt termelőeszközökről (ideértve a már leltárba felvett gépekhez érkező alkatrészeket, tartozékokat és cserélhető szerszámokat is), anyagmozgató eszközökről, járművekről, az adminisztrációt szolgáló felszerelésekről, egyéb felszerelési és berendezési tárgyakról (a továbbiakban: leltári tárgyakról). A leltár egy példányát át kell adni a vámhivatalnak. A vámhivatal a leltári tárgyak azonosságát köteles arra alkalmas módon (különösen: gyári szám feltüntetése, vámzár, pecsétzár, szalagzár) biztosítani. Az üzemeltető a leltárba felvett tárgyak állagában, mennyiségében bekövetkezett minden változást köteles bejelenteni a vámhivatalnak. A változást a vámhivatal — ellenőrzés után — a leltár vámhivatali példányán átvezeti.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes